CELEX: 62012CA0495
Language: hu
Date: 2013-12-19 00:00:00
Title: C-495/12. sz. ügy: A Bíróság (ötödik tanács) 2013. december 19-i ítélete (az Upper Tribunal (Tax and Chancery Chamber) (Egyesült Királyság) előzetes döntéshozatal iránti kérelme) — Commissioners for Her Majesty’s Revenue and Customs kontra Bridport and West Dorset Golf Club Limited (Adózás — Héa — 2006/112/EK irányelv — Adómentességek — A 132. cikk (1) bekezdésének m) pontja — Sporttal szoros kapcsolatban álló szolgáltatásnyújtások — Golfpályához való hozzáférés — A golfklub tagságával nem rendelkező, a pálya használatáért díjat ( „green fee” ) fizető látogatók — Az adómentesség kizárása — A 133. cikk első bekezdésének d) pontja — A 134. cikk b) pontja — Kiegészítő bevételek)

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/20
            
         A Bíróság (ötödik tanács) 2013. december 19-i ítélete (az Upper Tribunal (Tax and Chancery Chamber) (Egyesült Királyság) előzetes döntéshozatal iránti kérelme) — Commissioners for Her Majesty’s Revenue and Customs kontra Bridport and West Dorset Golf Club Limited
   (C-495/12. sz. ügy) (1)
   
   (Adózás - Héa - 2006/112/EK irányelv - Adómentességek - A 132. cikk (1) bekezdésének m) pontja - Sporttal szoros kapcsolatban álló szolgáltatásnyújtások - Golfpályához való hozzáférés - A golfklub tagságával nem rendelkező, a pálya használatáért díjat („green fee”) fizető látogatók - Az adómentesség kizárása - A 133. cikk első bekezdésének d) pontja - A 134. cikk b) pontja - Kiegészítő bevételek)
   2014/C 52/34
   Az eljárás nyelve: angol
   
      A kérdést előterjesztő bíróság
   
   Upper Tribunal (Tax and Chancery Chamber)
   
      Az alapeljárás felei
   
   
      Felperes: Commissioners for Her Majesty’s Revenue and Customs
   
      Alperes: Bridport and West Dorset Golf Club Limited
   
      Tárgy
   
   Előzetes döntéshozatal iránti kérelem — Upper Tribunal (Tax and Chancery Chamber) — Egyesült Királyság — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 132. cikke (1) bekezdése m) pontjának, 133. cikke d) pontjának és 134. cikke b) pontjának értelmezése — Adómentességek — A sporttal és a testneveléssel szoros kapcsolatban álló szolgáltatások — Golfpálya golfozás céljából történő, meghatározott idejű használatára vonatkozó jogok nonprofit jellegű szervezet általi értékesítése
   
      Rendelkező rész
   
   
               1.
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 134. cikkének b) pontját úgy kell értelmezni, hogy az nem zárja ki az említett irányelv 132. cikke (1) bekezdésének m) pontjában szabályozott adómentesség kedvezményéből az abban álló szolgáltatásnyújtást, hogy a golfpályát üzemeltető és tagsági rendszert kínáló nonprofit szervezet az e szervezettel tagsági jogviszonyban nem álló látogatók számára biztosítja e golfpálya használatának jogát.
            
         
               2.
            
            
               A 2006/112 irányelv 133. cikke első bekezdésének d) pontját úgy kell értelmezni, hogy az olyan körülmények között, mint amelyek az alapügyben felmerültek, nem teszi lehetővé a tagállamok számára, hogy kizárják az említett irányelv 132. cikke (1) bekezdésének m) pontjában szereplő adómentesség kedvezményéből az abban álló szolgáltatásnyújtást, hogy a golfpályát üzemeltető és tagsági rendszert kínáló nonprofit szervezet az e szervezettel tagsági jogviszonyban nem álló látogatók számára biztosítja e golfpálya használatának jogát.
            
         
      (1)  HL C 32., 2013.2.2.